CELEX: 32003D0020(01)
Language: sl
Date: 2003-12-18 00:00:00
Title: Sklep Evropske centralne banke z dne 18. decembra 2003 o določitvi pogojev za prenose kapitalskih deležev Evropske centralne banke med nacionalnimi centralnimi bankami in uskladitev vplačanega kapitala (ECB/2003/20)

Pomembno pravno obvestilo

|

32003D0020(01)

Uradni list L 009 , 15/01/2004 str. 0032 - 0035

		Sklep Evropske centralne bankez dne 18. decembra 2003o določitvi pogojev za prenose kapitalskih deležev Evropske centralne banke med nacionalnimi centralnimi bankami in uskladitev vplačanega kapitala(ECB/2003/20)(2004/46/ES)SVET EVROPSKE CENTRALNE BANKE JE -ob upoštevanju Statuta Evropskega sistema centralnih bank in Evropske centralne banke ter zlasti člena 28.5 Statuta,ob upoštevanju naslednjega:(1) Uskladitev ponderjev, določenih za nacionalne centralne banke (NCB) v ključu za vpis kapitala Evropske centralne banke (ECB) (v nadaljevanju: ponderji v kapitalskem ključu oziroma kapitalski ključ), ki jo predvideva Sklep ECB/2003/17 z dne 18. decembra 2003 o odstotnih deležih nacionalnih centralnih bank v ključu za vpis kapitala Evropske centralne banke [1], zahteva od Sveta ECB določitev pogojev za prenose kapitalskih deležev med NCB, da se zagotovi, da razdelitev teh deležev ustreza izvršenim uskladitvam.(2) Sklep ECB/2003/18 z dne 18. decembra 2003 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank [2] določa način in obseg, v katerem naj NCB držav članic, ki so uvedle euro (v nadaljevanju: sodelujoče NCB), vplačajo kapital ECB glede na usklajeni kapitalski ključ. Sklep ECB/2003/19 z dne 18. decembra 2003 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank [3] določa odstotek, ki naj ga NCB držav članic, ki niso uvedle eura (v nadaljevanju: nesodelujoče NCB), vplačajo 1. januarja 2004 glede na usklajeni kapitalski ključ.(3) Sodelujoče NCB so svoje deleže v vpisanem kapitalu ECB vplačale na podlagi Sklepa ECB/1998/2 [4] in v primeru Bank of Greece na podlagi člena 2 Sklepa ECB/2000/14 [5] in Sklepa ECB/1998/14 [6]. Glede na to člen 2 Sklepa ECB/2003/18 določa, naj bodisi sodelujoča NCB prenese dodaten znesek na ECB bodisi naj ECB prenese znesek nazaj na sodelujočo NCB, tako da se dosežejo zneski, določeni v preglednici v členu 1 Sklepa ECB/2003/18. Podobno so nesodelujoče NCB vplačale svoje deleže v vpisanem kapitalu ECB na podlagi Sklepa ECB/1998/14. Glede na to člen 2 Sklepa ECB/2003/19 določa, naj bodisi nesodelujoča NCB prenese dodaten znesek na ECB bodisi naj ECB prenese znesek nazaj na nesodelujočo NCB, tako da se dosežejo zneski, določeni v preglednici v členu 1 Sklepa ECB/2003/19 -SKLENIL:Člen 1Prenos kapitalskih deleževGlede na delež v kapitalu ECB, ki ga bo imela vsaka NCB vpisanega na dan 31. december 2003, in glede na delež v kapitalu ECB, ki ga bo vsaka NCB vpisala od 1. januarju 2004 dalje zaradi uskladitve ponderjev v kapitalskem ključu, kakor je opisano v členu 2 Sklepa ECB/2003/17, prenesejo NCB med seboj kapitalske deleže prek obojestranskih prenosov z ECB, da se zagotovi, da razdelitev kapitalskih deležev 1. januarja 2004 ustreza usklajenim ponderjem. S tem namenom vsaka NCB na podlagi tega člena in brez nadaljnjih formalnosti ali dejanj 1. januarja 2004 bodisi prenese bodisi prejme delež v vpisanem kapitalu ECB, ki je prikazan poleg njenega imena v četrtem stolpcu preglednice v Prilogi I tega sklepa, pri čemer se "+" nanaša na kapitalski delež, ki ga ECB prenese na NCB, in "-" na kapitalski delež, ki ga NCB prenese na ECB.Člen 2Uskladitev vplačanega kapitala1. Glede na višino kapitala ECB, ki ga je vplačala vsaka NCB, in glede na višino kapitala ECB, ki ga vsaka NCB vplača 1. januarja 2004, kakor to določa člen 1 Sklepa ECB/2003/18 za sodelujoče NCB oziroma člen 1 Sklepa ECB/2003/19 za nesodelujoče NCB, vsaka NCB 2. januarja 2004 bodisi prenese bodisi prejme neto znesek (v eurih), ki je prikazan poleg njenega imena v četrtem stolpcu preglednice v Prilogi II tega sklepa, pri čemer se "+" nanaša na znesek, ki ga NCB prenese na ECB, in "-" na znesek, ki ga ECB prenese na NCB.2. ECB in NCB, ki so zavezane prenesti znesek iz odstavka 1, 2. januarja 2004 ločeno prenesejo obresti, ki se natečejo v obdobju od 1. januarja 2004 do 2. januarja 2004 od posameznih zneskov, ki jih dolgujejo ECB in takšne NCB iz odstavka 1. Prenosniki in prejemniki teh obresti so isti kot prenosniki in prejemniki zneskov, od katerih se obresti natečejo.Člen 3Splošne določbe1. Prenosi, opisani v členu 2, se izvršijo prek transevropskega sistema bruto poravnave v realnem času (TARGET).2. Natečene obresti iz člena 2(2) se izračunajo dnevno z uporabo metode dejanskega števila dni/360 dni po stopnji, enaki mejni obrestni meri, ki jo uporabi Evropski sistem centralnih bank v svoji zadnji glavni operaciji refinanciranja.3. ECB in NCB, ki so zavezane izvesti prenos na podlagi člena 2, dajo ob pravem času potrebna navodila za ustrezno pravočasno izvedbo teh prenosov.Člen 4Končne določbe1. Ta sklep začne veljati 19. decembra 2003.2. Ta sklep se objavi v Uradnem listu Evropske unije.V Frankfurtu na Majni, 18. decembra 2003Za Svet ECBJean-Claude Trichet[1] UL L 9, 15.1.2004, str. 27.[2] UL L 9, 15.1.2004, str. 29.[3] UL L 9, 15.1.2004, str. 31.[4] UL L 8, 14.01.1999, str. 33.[5] UL L 336, 30.12.2000, str. 110.[6] UL L 110, 28.04.1999, str. 33.--------------------------------------------------PRILOGA IVPISANI KAPITAL NCB(v EUR) |NCB | Delež, vpisan na 31. december 2003 | Delež, vpisan po 1. januarju 2004 | Delež za prenos |Nationale Bank van België/Banque Nationale de Belgique | 143290000 | 141485000 | - 1805000 |Deutsche Bundesbank | 1224675000 | 1170200000 | - 54475000 |Bank of Greece | 102820000 | 108070000 | + 5250000 |Banco de España | 444675000 | 439005000 | - 5670000 |Banque de France | 841685000 | 825875000 | - 15810000 |Central Bank and Financial Services Authority of Ireland | 42480000 | 51270000 | + 8790000 |Banca d'Italia | 744750000 | 728630000 | - 16120000 |Banque centrale du Luxembourg | 7460000 | 8540000 | + 1080000 |De Nederlandsche Bank | 213900000 | 221615000 | + 7715000 |Österreichische Nationalbank | 117970000 | 115095000 | - 2875000 |Banco de Portugal | 96160000 | 100645000 | + 4485000 |Suomen Pankki | 69850000 | 71490000 | + 1640000 |Danmarks Nationalbank | 83545000 | 86080000 | + 2535000 |Sveriges Riksbank | 132685000 | 133180000 | + 495000 |Bank of England | 734055000 | 798820000 | + 64765000 |Skupaj: | 5000000000 | 5000000000 | 0 |--------------------------------------------------PRILOGA IIVPLAČANI KAPITAL NCB(v EUR) |NCB | Delež, vplačan na 31. december 2003 | Delež, vplačan po 1. januarju 2004 | Znesek prenosa |Nationale Bank van België/Banque Nationale de Belgique | 143290000 | 141485000 | - 1805000 |Deutsche Bundesbank | 1224675000 | 1170200000 | - 54475000 |Bank of Greece | 102820000 | 108070000 | + 5250000 |Banco de España | 444675000 | 439005000 | - 5670000 |Banque de France | 841685000 | 825875000 | - 15810000 |Central Bank and Financial Services Authority of Ireland | 42480000 | 51270000 | + 8790000 |Banca d'Italia | 744750000 | 728630000 | - 16120000 |Banque centrale du Luxembourg | 7460000 | 8540000 | + 1080000 |De Nederlandsche Bank | 213900000 | 221615000 | + 7715000 |Österreichische Nationalbank | 117970000 | 115095000 | - 2875000 |Banco de Portugal | 96160000 | 100645000 | + 4485000 |Suomen Pankki | 69850000 | 71490000 | + 1640000 |Danmarks Nationalbank | 4177250 | 4304000 | + 126750 |Sveriges Riksbank | 6634250 | 6659000 | + 24750 |Bank of England | 36702750 | 39941000 | + 3238250 |Skupaj: | 4097229250 | 4032824000 | - 64405250 |--------------------------------------------------